Jose Garzia

Jose Garzia Goldaraz (Hernani, Gipuzkoa, 1893ko urriaren 27a - Valladolid, 1973ko uztailaren 10a) euskal idazlea eta apaiz katolikoa izan zen. 1953-1970 tartean Valladolideko artzapezpikua izan zen.

 Biografia 
Gaztetan poesia landu zuen, Euskal-Esnalea aldizkarian lanak argitaratuz.

Comillasko Pontifize-Unibertsitatean ikasi eta bertan Teologia, Zuzenbidea eta Filosofia doktoregoak lortu zituen. 1925ean Orihuelako katedraleko kalonje izendatu zuten. Madrilera joan zen Espainiako Rotako Auzitegiko idazkari eta, ondoren, nuntziatura apostolikoko aholkulari izendatu zutenean. Urte horietan Pax Christi Batzordeko presidente eta Estatu kontseilari ere izan zen.

1944an apezpiku gisa itzuli zen Orihuelara. Gotzain zela, 1949an Cartagena-Murtziako aulki hutsaren administratzaile apostolikoa izan zen.

1953an Valladolideko artzapezpiku izendatu zuten eta Vatikanoko II. kontzilioan parte hartuko zuen. 1970ean adinagatik uko egin zion, eta hirian bizitzen jarraitu zuen, 1973ko ekainaren 10ean hil arte.

 Lanak 
 Antzerkia 
 Zintzotasuna (1913)
 Maitasun eta gorroto (1916)

 Erreferentziak 

 Kanpo estekak 
  Jose Garzia literaturaren zubitegian

Kategoria:Hernaniko idazleak
Kategoria:Gipuzkoako apaizak
Kategoria:Valladolideko artzapezpikuak
Kategoria:Pio XII.ak izendatutako apezpikuak